open-index/open-wikipedia-markdown huggingface dataset:
Χαραυγή Κοζάνης

Η **Χαραυγή** είναι εγκαταλελειμμένο ορεινό χωριό της Κοζάνης σε υψόμετρο 730 μέτρα.

## Γεωγραφία - Ιστορία
Η Χαραυγή είναι ένα από τα χωριά της ευρύτερης περιοχής των λιγνιτωρυχείων της ΔΕΗ, όπως η Καρδιά, η Εξοχή, ο Κλείτος και ο Κόμανος, που έγινε αναγκαστική μετακίνηση των κατοίκων του σε νέα τοποθεσία (Νέα Χαραυγή) εξαιτίας της επέκτασης των εδαφών εξόρυξης. Βρίσκεται βορειοδυτικά της Κοζάνης και νοτιοανατολικά της Πτολεμαΐδας, στην άκρη εύφορου κάμπου, τον οποίο ως τη δεκαετία του ΄50 κάλυπτε το έλος Σαριγκιόλ (Κίτρινη Λίμνη). Την περίοδο της τουρκοκρατίας ονομαζόταν *Τζουμάς* και έτσι αναφέρεται το 1918 να ορίζεται έδρα της ομώνυμης κοινότητας. Το 1928 μετονομάστηκε σε Αμύγδαλα και το 1961 τελικά σε Χαραυγή. Σύμφωνα με το σχέδιο Καλλικράτης, μαζί με τη Νέα Χαραυγή αποτελούν την τοπική κοινότητα Χαραυγής που υπάγεται στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 έχει πληθυσμό 6 κατοίκους.

## Παραπομπές


## Εξωτερικοί σύνδεσμοι
*Η Ιστορία του χωριού της Παλιάς Χαραυγής από τον ιστότοπο του δήμου Κοζάνης

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Εξίσωση Σάχα

Η **εξίσωση Σάχα** βοηθά στην εύρεση του ποσοστού των ατόμων που έχουν ιονισθεί σε ένα συγκεκριμένο βαθμό σε σχέση με τον αριθμό των ατόμων στον προηγούμενο βαθμό ιονισμού \frac{N_n}{N_{n-1}}. 

Οπότε εάν \frac{N_1}{N_0}  είναι ο αριθμός που εκφράζει τον λόγο των ιονισμένων προς τα ουδέτερα άτομα ενός στοιχείου, τότε ο λόγος αυτός, σύμφωνα με τον νόμο του Σάχα θα ισούται με:

\frac{N_1}{N_0} = \frac{(2\pi m_e)^3/2} {h^3} \frac{(k_BT)^{5/2}} {P_e} \frac {2u_1 (T)} {u_0(T)}
e^{(-x_1/k_BT)}  

όπου m_eη μάζα του ηλεκτρονίου και P_e = n_e k_BT- δηλαδή η πίεση των ηλεκτρονίων και\ {k_B} η σταθερά του Boltzmann.

## Δείτε επίσης

* Φυσική

Κατηγορία:Ατομική φυσική
Κατηγορία:Φυσική πλάσματος
Άνια Σοβάγκοβιτς-Ντέσποτ

Η **Άνια Σοβάγκοβιτς-Ντέσποτ** (Κροατικά: Anja Šovagović-Despot, γεννηθείσα την 25 Μαρτίου 1963) είναι μια Κροάτισσα ηθοποιός του κινηματογράφου και του θεάτρου.

## Παιδική ηλικία και σταδιοδρομία
Η Άνια Σοβάγκοβιτς γεννήθηκε στην οικογένεια του Φαμπιγαν Σοβάγκοβιτς, ενός καταξιωμένου Κροάτη ηθοποιού, και της Μάγια Βλασκοβ. Όπως και ο μικρότερος αδερφός της, ο Φιλίπ Σοβάγκοβιτς, διεκδίκησε μία καλή σταδιοδρομία στην υποκριτική από μικρή ηλικία. Μετά το γυμνάσιο εισήχθηκε στην Ακαδημία Δραματικής Τέχνης του Ζάγκρεμπ. Εκεί, μαζί με τον θεατρικό σκηνοθέτη Κρεσιμιρ Ντολεντσιτς, ίδρυσαν την θεατρική ομάδα «Λιφτ» το 1981. Δύο χρόνια αργότερα εντάχθηκε στον Μελοδραματικό (Ίστριον) θίασο του Ζλάτκο Βιτεζ. Το 1986 σταθεροποιήθηκαν στο Θέατρο Δράματος Γκαβέλα.

## Προσωπική ζωή
Η Σοβάγκοβιτς είναι παντρεμένη με τον Κροάτη ηθοποιό Ντράγκαν Ντέσποτ, και έχουν αποκτήσει δύο παιδιά μαζί. Είναι υποστηρίκτρια της Κροατικής Δημοκρατικής Ένωσης.

## Επιλεγμένη φιλμογραφία

* *Stela* (Στέλα, 1990)
* *Slow Surrender* (Αργή Παράδοση, 2001)
* *Below the Line* (Κάτω από την Γραμμή, 2003)
* *What Iva Recorded* (Τι Κατέγραψε η Ίβα, 2005)
* *Behind the Glass (Πίσω από το Γυαλί, 2008)*
* *Kotlovina* (Κοτλοβίνα, 2011)

## Παραπομπές


Κατηγορία:Κροάτες ηθοποιοί
Τζέιμς Μποντ, πράκτωρ 007: Από τη Ρωσία με αγάπη

Η κινηματογραφική ταινία ***Τζέιμς Μποντ, πράκτωρ 007: Από τη Ρωσία με αγάπη*** (Πρωτότυπος τίτλος: *From Russia with Love*, άλλος ελληνικός τίτλος «Τζέιμς Μποντ, πράκτωρ 007, σε παγίδα») είναι βρετανική κατασκοπευτική ταινία παραγωγής 1963 σε σκηνοθεσία Τέρενς Γιανγκ, με πρωταγωνιστή τον Σον Κόνερι. Υπήρξε η δεύτερη χρονικά ταινία «Τζέιμς Μποντ» και βασίζεται στο ομώνυμο μυθιστόρημα του Ίαν Φλέμινγκ (1957).

Στην ταινία ο Μποντ στέλνεται για να βοηθήσει στην αυτομόληση της υπαλλήλου του σοβιετικού προξενείου στην Κωνσταντινούπολη Τατιάνας Ρομάνοβα μαζί με την κρυπτογραφική μηχανή Lektor. Πρόκειται όμως για μια πλεκτάνη που έχει ενορχηστρωθεί από την εγκληματική οργάνωση SPECTRE, η οποία θέλει να επιστρέψει τη μηχανή στους Σοβιετικούς έναντι χρημάτων και επιπλέον να εκδικηθεί τον Τζέιμς Μποντ για τον θάνατο του δρα. Νο στην προηγούμενη ταινία.

Η εταιρεία United Artists διπλασίασε τον προϋπολογισμό σε σχέση με την προηγούμενη ταινία και γυρίσματα έγιναν στην Τουρκία (με μία σκηνή μέσα στην Αγιά Σοφιά), στην Αγγλία, στη Σκωτία και στην Ελβετία.

Η ταινία *From Russia with Love* υπήρξε εμπορική επιτυχία (απέφερε έσοδα 39 φορές μεγαλύτερα από τα έξοδα της παραγωγής της), καθιστάμενη ένα από τα blockbuster της δεκαετίας του 1960, ενώ απέσπασε και θετικές κριτικές.

* Στην ταινία εμφανίζεται για πρώτη φορά ο Ντέσμοντ Λεουέλιν στον ρόλο του Q, τον οποίο υποδύθηκε επί 36 χρόνια στα έργα του Τζέιμς Μποντ, μέχρι και την ταινία *[[Ο Κόσμος δεν είναι αρκετός]]* το 1999, έτος θανάτου του ηθοποιού.
* Ο Μεξικανός ηθοποιός Πέδρο Αρμεντάρης, που κουτσαίνει εμφανώς στον ρόλο του πράκτορα Αλί Κερίμ Μπέη, υπέφερε από πόνους καρκίνου σε τελικό στάδιο κατά τα γυρίσματα και λίγο αργότερα, στις 18 Ιουνίου 1963, αυτοκτόνησε με πιστόλι σε νοσοκομείο του Λος Άντζελες, σε ηλικία 51 ετών.

## Παραπομπές


## Πηγές
* Rubin, Steven Jay: *The Complete James Bond Movie Encyclopedia*, Contemporary Books, Νέα Υόρκη 2003, ISBN 978-0-07-141246-9

## Εξωτερικοί σύνδεσμοι
* 
* Η ταινία 

Κατηγορία:Ταινίες του 1963
Κατηγορία:Βρετανικές ταινίες της δεκαετίας 1960
Κατηγορία:Ταινίες Ψυχρού Πολέμου
Κατηγορία:Ταινίες γυρισμένες στην Ελβετία
Κατηγορία:Ταινίες γυρισμένες στην Ουαλία
Απο τη Ρωσια με αγαπη
Κατηγορία:Ταινίες παραγωγής United Artists
Κατηγορία:Ταινίες γυρισμένες στη Μαδρίτη
Κατηγορία:Αγγλόφωνες ταινίες
Κατηγορία:Βρετανικές κατασκοπικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες σε παραγωγή Χάρι Σάλτσμαν
Κατηγορία:Ταινίες τοποθετημένες στην Αγγλία
Καϊμάν

300px|μικρογραφία|Καϊμάν
Το **καϊμάν** *(Caiman)* είναι υδρόβιο είδος αλιγάτορα. Ανήκει στα κροκοδείλια.
350px|μικρογραφία|Κατανομή

## Κατανομή
Το καϊμάν κατανέμεται στην Νότια και την Κεντρική Αμερική

## Γενικά χαρακτηριστικά και περιγραφή
Το καϊμάν έχει μήκος 2-2,5m, μάζα 45kg και προσδόκιμο ζωής 40 χρόνια.Το σώμα του -όπως και όλων των ζώων που ανήκουν στα κροκοδείλια- είναι καλυμμένο με σκληρό, φολιδωτό δέρμα. Τα μάτια του έχουν κόρες-σχισμές. Τα δάκτυλά του είναι ενωμένα με μεμβράνη.
## Δίαιτα
Τα καϊμάν είναι θηρευτές. Είναι εξαίρετοι κολυμβητές και κυνηγούν ζώα όπως ψάρια και πτηνά ενώ μπορούν να κυνηγήσουν και ζώα όπως τα αγριογούρουνα.

Επίσης είναι στενό είδος κροκόδειλου.

Κατηγορία:Αλιγατορίδες
Αγέλη (ζωολογία)

350px|μικρογραφία|Μια αγέλη από γκνου
**Αγέλη** ονομάζεται μια ομάδα κοινωνικών ζώων που ζουν μαζί, και συνεπώς είναι από το ίδιο είδος. Τα ζώα που σχηματίζουν αγέλες λέγονται **ζώα αγέλης.** Πολλά είδη ζώων είναι αυτά που σχηματίζουν αγέλες. Συνήθως μπορεί να είναι από ζώα θηρευτές αλλά αγέλες μπορούν να σχηματίσουν και φυτοφάγα. Σε μια αγέλη τα ζώα αναζητούν μαζικά τροφή και νερό και όλα αντιμετωπίζουν τους κινδύνους.

## Από τι αποτελείται
Μια αγέλη αποτελείται από ένα κυρίαρχο ζώο (συνήθως αρσενικό αλλά σε κάποια είδη το κυρίαρχο είναι θηλυκό) και μερικές οικογένειες άλλων ζώων. Στην αγέλη επικρατεί μια ιεραρχία. Το κυρίαρχο ζώο καθοδηγεί τα υπόλοιπα στην εύρεση τροφής και νερού. Σε κάποια είδη ζώων όπως οι ελέφαντες και οι ύαινες τα αρσενικά έχουν ξεχωριστές αγέλες και ζουν χωριστά από τα θηλυκά.

## Εξωτερικοί σύνδεσμοι
* 
* 

Κατηγορία:Ζωολογία
Βανέσσα Ράντμαν

Η **Βανέσσα Ράντμαν** (γεννηθείσα το 1974) είναι Κροάτισσα ηθοποιός.

## Βιογραφία
Η Βανέσσα Ράντμαν γεννήθηκε το 1974 στο Κρίζεβτσι. Όταν ήταν μαθήτρια γυμνασίου μετακόμισε, με τους γονείς της και την αδελφή της, Μάσα, στη γερμανική πόλη Βούπερταλ.

Είναι γνωστή για τους ρόλους της στις τηλεοπτικές σειρές: *Obični ljudi (Κοινά άτομα)*, *Ponos Ratkajevih* (Η Υπερηφάνεια του Ρατκαγεβιχ) και *Αυγή του Ντουμπρόβνικ*. Έχει εμφανιστεί, επίσης, σε αρκετές γερμανικές ταινίες και σειρές. Έχει ύψος 1,69 μ. και μιλάει κροατικά και γερμανικά.

Ήταν παντρεμένη με τον Τιμ Πάννε, αλλά έχουν χωρίσει τώρα.

## Φιλμογραφία

### Κινηματογραφικοί ρόλοι

### Τηλεοπτικοί ρόλοι

## Αναφορές


Κατηγορία:Κροάτες ηθοποιοί
Βέρα Νίκολιτς Ποντρίνσκα

Η **Βέρα Νίκολιτς Ποντρίνσκα** (κροατικά: *Vera Nikolić Podrinska*, Ζάγκρεμπ, 8 Ιουνίου 1886 - Ζάγκρεμπ, 28 Μαρτίου 1972) ήταν Κροάτισσα ζωγράφος και βαρόνη. Σπούδασε στο Προσωρινό Κολλέγιο Τεχνών και Καλών Τεχνών στο Ζάγκρεμπ, καθώς και στην Ακαδημία Ζυλιάν στο Παρίσι. 

## Βιογραφία
Η Ποντρίσκα ήταν η κόρη του βαρόνου Βλαντιμίρ Νίκολιτς και της βαρόνισσας Ελ το γένος Σκότι. Η Νικόλιτς παρακολούθησε μαθήματα ζωγραφικής από τον κροάτη ζωγράφο Οτόν Ιβέκοβιτς από το 1900, και στο Παρίσι με Αντρέ Λοτ και τον Λέο Γιούνεκ. Το 1917 έκανε την πρώτη ατομική της έκθεση.

Το 1944 η κυβέρνηση του Ανεξάρτητου Κράτους της Κροατίας δημιούργησε στρατόπεδο φυλάκισης στο κτήμα της στην οδό Πάντοβτσακ στο Ζάγκρεμπ. Στο στρατόπεδο βρίσκονταν αιχμάλωτοι Αμερικανοί πιλότοι. Οι πιλότοι είχαν τη δυνατότητα να εργαστούν στον αμπελώνα Νίκολιτς και μπορούσαν να χρησιμοποιήσουν το κτήμα της για να παίζουν τένις και να ακούσουν μουσική μεταξύ άλλων δραστηριοτήτων.

Μετά τον πόλεμο το κτήμα της είτε εθνικοποιήθηκε ή αγοράστηκε από το κυβερνών Κομμουνιστικό Κόμμα και χτίστηκε η Βίλα Ζαγκόριε, ένα κτήμα του Γιουγκοσλάβου ηγέτη Γιόσιπ Μπροζ Τίτο. Έχει δημοσιεύσει το ταξιδιωτικό βιβλίο *Od Zagreba do Bangkoka* (Από το Ζάγκρεμπ στη Μπανγκόκ) το 1957.

Η Νίκολιτς ταξίδεψε στις Ηνωμένες Πολιτείες της Αμερικής το 1966, για να παρακολουθήσει μια παρουσίαση των έργων της. Καλωσορίστηκε από πολλούς πρώην φυλακισμένους στο κτήμα της κατά τη διάρκεια του Α΄ Παγκοσμίου Πολέμου.

## Παραπομπές


## Εξωτερικοί σύνδεσμοι
* Βιογραφία και εικόνες των πινάκων της Ποντρίνσκα, σε σελίδα για τις Κροάτισσες ζωγράφους που γεννήθηκαν τον 19ο αιώνα.

Κατηγορία:Κροάτες ευγενείς
Απόρρητος Φάκελος Ίπκρες

Ο **Απόρρητος Φάκελος Ίπκρες** (αγγλικά: The Ipcress File) είναι κατασκοπευτική ταινία βρετανικής παραγωγής του 1965 σε σκηνοθεσία Σίντνεϊ Φιούρι και σενάριο των Μπιλ Κάναγουεϊ και Τζέιμς Ντόραν, βασισμένο στη ομώνυμη νουβέλα του Λεν Ντέιτον. Πρωταγωνιστεί ο Σερ Μάικλ Κέιν.

## Πλοκή
Ένας επιστήμονας που ονομάζεται Ράντκλιφ έχει απαχθεί μέσα ένα τρένο. Ο Χάρι Πάλμερ, ένας λοχίας του βρετανικού στρατού με εγκληματικό παρελθόν, όπου τώρα εργάζεται για την υπηρεσία του Υπουργείου Άμυνας, καλείται από τον προϊστάμενό του, συνταγματάρχη Ρος, όπου του αναφέρει ότι μετατίθεται σε ένα τμήμα με επικεφαλής τον ταγματάρχη Ντόλμπι. Ο Ρος υποψιάζεται ότι η εξαφάνιση του Ράντκλιφ συνδέεται με το γεγονός ότι δεκαέξι άλλοι κορυφαίοι Βρετανοί επιστήμονες έχουν μείνει ανεξήγητα χωρίς δουλειά στο απόγειο της καριέρας τους.  Ο ίδιος απειλεί τον Ντόλμπι ότι το τμήμα του θα κλείσει, αν ο Ράντκλιφ δεν εντοπιστεί συντόμα.

## Διανομή ρόλων
* Μάικλ Κέιν ως Χάρι Πάλμερ
* Γκάι Ντόλμαν ως συνταγμάταρχης Ρος
* Νάιτζελ Γκριν ως ταγματάρχης Ντόλμπι
## Κυκλοφορία
Στην Ελλάδα η ταινία κυκλοφόρησε στις 2 Ιανουαρίου 1966 στις κινηματογραφικές αίθουσες Άνεσις, Ελληνίς και Ορφεύς στην Αθήνα.
## Παραπομπές

## Εξωτερικοί σύνδεσμοι
*
*

Κατηγορία:Βρετανικές δραματικές ταινίες
Κατηγορία:Ταινίες του 1965
Κατηγορία:Βρετανικές ταινίες της δεκαετίας 1960
Κατηγορία:Αγγλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές κατασκοπικές ταινίες
Κατηγορία:Ταινίες τοποθετημένες στην Αγγλία
Κατηγορία:Ταινίες σε παραγωγή Χάρι Σάλτσμαν
Εκπαίδευση στο Μπασκορτοστάν

δεξιά|μικρογραφία|250x250εσ|Η Σχολή Μουσικής Ναριμάν Σαμπίτοφ στην Ουφά
Η **εκπαίδευση στο [[Δημοκρατία του Μπασκορτοστάν|Μπασκορτοστάν]]** είναι μέρος του εκπαιδευτικού συστήματος στη Ρωσία. Ένα ιδιαίτερο χαρακτηριστικό αυτού του συστήματος είναι η δυνατότητα παρακολούθησης των μαθημάτων στα μπασκιρικά και τα ταταρικά, ενώ υπάρχει και η δυνατότητα εκμάθησης μειονοτικών γλωσσών σε σχολεία δευτεροβάθμιας εκπαίδευσης, με επιφύλαξη καθώς ένας σημαντικός αριθμός μαθητών σπουδάζουν στην ρωσική γλώσσα.

## Εκπαίδευση σε εθνικές μειονοτικές γλώσσες στη δευτεροβάθμια εκπαίδευση
Σύμφωνα με το Υπουργείο Παιδείας του Μπασκορτοστάν, οι μαθητές μπορούν να επιλέξουν δεκατέσσερις μητρικές γλώσσες για το σχολικό έτος 2000. Αυτές είναι τα μπασκιρικά, ρωσικά, ταταρικά, τα τσουβασικά, τα μάρι, τα ουντμουρτικά, τα μορδοβικά, τα γερμανικά, τα λετονικά, τα ουκρανικά, τα λευκορωσικά, τα ελληνικά, τα εβραϊκά και τα πολωνικά. 

Λαμβάνοντας υπόψη τις ανάγκες των μαθητών για διδασκαλία στη μητρική τους γλώσσα, το Κρατικό Παιδαγωγικό Ινστιτούτο του Βιρσκ (παράρτημα του Βασκιρικού Κρατικού Πανεπιστημίου στο Βιρσκ) για την κατάρτιση τους: το τμήμα Βασκιρικής γλώσσας και φιλολογίας άνοιξε το 1996, το τμήμα ταταρικής γλώσσας και λογοτεχνίας άνοιξε το 1995, ενώ το τμήμα γλώσσας και φιλολογίας της γλώσσας Μάρι άνοιξε το 1993.

### Εκπαίδευση στα [[Γλώσσα Μπασκίρ|μπασκιρικά]]
Η μπασκιρική γλώσσα είναι μία από τις επίσημες γλώσσες του Μπασκορτοστάν. Μετά το 2010 ο αριθμός των ωρών διδασκαλίας για τη μπασκιρική γλώσσα, τη λογοτεχνία, την ιστορία και τον πολιτισμό του Μπασκορτοστάν έχει μειωθεί δραστικά στη δημοκρατία με διάφορες προφάσεις στα προγράμματα σπουδών των σχολείων. Υπάρχει ζήτημα με την ανάπτυξη των βασκιρικών σχολείων. Σύμφωνα με διάφορες προφάσεις, οι ομοσπονδιακές αρχές υποστηρίζουν τα ρωσικά σχολεία. Αλλά σε αντίθεση με τα βασκιρικά σχολεία, τα ρωσικά σχολεία παραδίδουν τα μαθήματα στα ρωσικά. Τα βασκιρικά παιδιά που σπουδάζουν με τον τρόπο αυτό στερούνται την ευκαιρία να μελετήσουν τη μητρική τους γλώσσα, τη λογοτεχνία, την ιστορία και τον πολιτισμό της ιδιαίτερης πατρίδας τους. 

### Εκπαίδευση στα [[Ταταρική γλώσσα|ταταρικά]]
Το 2002, το λύκειο αρ. 84 αναμορφώθηκε για να γίνει γυμνάσιο μελέτης της ταταρικής γλώσσας.

### Εκπαίδευση στα Μόκσα και [[Γλώσσα Έρζυα|Έρζυα]]
Το 2017 η μορδοβιανή γλώσσα διδασκόταν σε έξι σχολεία. Οι δάσκαλοι μορδοβικής γλώσσας που υπηρετούν σε σχολεία του Μπασκορτοστάν καταρτίζονται στην πολυεπαγγελματική σχολή του Στερλιταμάκ.

### Εκπαίδευση στο [[Αρμενική γλώσσα|αρμενικά]]
Το κρατικό αρμενικό Σχολείο στην Ούφα ιδρύθηκε με διάταγμα του Επικεφαλής της Διοίκησης της Πόλης Ουφά το 2001.

### Εκπαίδευση στα [[Εβραϊκή γλώσσα|εβραϊκά]]
Ένα Εβραϊκό σχολείο δευτεροβάθμιας εκπαίδευσης στην Ούφα άνοιξε το 2003 με επιφυλάξεις, καθώς υπάρχουν και μη-Εβραίοι μαθητές.

## Παραπομπές
Σχηματισμοί βράχων του Μανπουπουνιόρ

μικρογραφία|300x300εσ|Άποψη των σχηματισμών του Μανπουπουνιόρ
Οι **σχηματισμοί βράχων του Μανπουπουνιόρ** (Man-Pupu-Nyor; * Η ) είναι σύνολο 7 πέτρινων κολώνων που βρίσκονται δυτικά των Ουραλίων στην επαρχία Τρόιτσκο-Πετσόρσκι στη Δημοκρατία των Κόμι. Βρίσκονται στο έδαφος του καταφυγίου Πετσόρο-Ιλίτσσκι στο όρος Μαν-Πουπού-Νιορ (στα μανσί σημαίνει "ένα μικρό βουνό από είδωλα"), μεταξύ των ποταμών Ίλιτς και Πετσόρι. Είναι επίσης γνωστό ως **πετρώματα των Επτά Δυνατών Ανδρών** και **Πόλοι της Δημοκρατίας των Κόμι**. Το όνομά τους στα Κόμι σημαίνει "το Βουνό από είδωλα".

Το ύψος των βράχων κυμαίνεται μεταξύ 30 και 42 μέτρα. Περίπου 200 εκατομμύρια χρόνια πριν στη θέση τους υπήρχαν ψηλά βουνά. Η βροχή, το χιόνι, ο άνεμος, ο παγετός και η θερμότητα προκάλεσαν σταδιακή διάβρωση στα βουνά. Τα υπολείμματα αποτελείται από σχιστόλιθους σερικίτη-χαλαζίτη, έχουν διαβρωθεί λιγότερο και επιβιώνουν μέχρι σήμερα. Οι μαλακές πέτρες που είχαν καταστραφεί από τις καιρικές συνθήκες μεταφέρθηκαν από το νερό και τον αέρα σε βυθίσματα.

Ένας πυλώνας, 34 μέτρα ύψος, βρίσκεται κάπως μακριά από τους άλλους. Μοιάζει με ανεστραμμένο μπουκάλι. Άλλοι έξι βρίσκονται στο χείλος του γκρεμού. Οι πυλώνες μοιάζουν με τεράστιο άνθρωπο, κεφάλι ενός αλόγου. Υπάρχουν πολλοί μύθοι που συνδέονται με τη σημασία των σχηματισμών στο Μανπουπουνιόρ. Οι σχηματισμοί κάποτε θεωρούνταν ιεροί από τους αυτόχθονες Μάνσι.

Το μνημείο θεωρείται ένα από τα Επτά Θαύματα της Ρωσίας. Τα πετρώματα του Μανπουπουνιόρ είναι δημοφιλές αξιοθέατο στη Ρωσία, αν και είναι σχετικά ανέγγιχτο από τον τουρισμό.

## Πανίδα
Στην περιοχή του οροπεδίου υπάρχουν:

* Ζωοτόκος σαύρα
* Βοτανικός βάτραχος
* Αιχμηρός βάτραχος
* σκίουρος
* βίδρα
* ερμίνα
* Καφέ αρκούδα
* αλεπού
* και άλλα

## Τουρισμός
Οι σχηματισμοί μπορούν να προσεγγισθούν οδικώς από δρόμους στη Δημοκρατία των Κόμι, με πεζοπορία ή σκι πάνω από το πέρασμα Ντιάτλοφ στη περιφέρεια Σβερντλόφσκ ή με ελικόπτερο. Μέχρι το 2004, επιτρεπόταν μια οδική διαδρομή από την περιφέρεια Σβερντλόφσκ μέσω του περάσματος Ντιάτλοφ, του όρους Οτόρτεν και τη πηγή του ποταμού Πετσόρα. Αυτό όμως απαγορεύτηκε λόγω της ίδρυσης 2 προστατευόμενων περιοχών οι οποίες περικλείουν τμήματα του δρόμου - τα καταφύγια Πετσόρο-Ιλίτσσκι και Ιβντέλσκι. 
μικρογραφία|230x230εσ|Ρωσικό γραμματόσημο που απεικονίζει τα πετρώματα του Μανπουπουνιέρ

## Παραπομπές


## Εξωτερικοί σύνδεσμοι
* Επίσημες εικόνες του Manpupuner βράχια 
* В гости к семерым великанам (Izvestia, 9 avril 2009)
* Столбы выветривания на плато Мань-Пупу-нёр  (7 чудес России)
* Manpupuner. Επτά Θαύματα της Ρωσίας. Επτά Θαύματα του Κόμι.

Κατηγορία:Pages with unreviewed translations
Κατηγορία:Δημοκρατία των Κόμι
Κατηγορία:Πετρώματα
Ηλεκτροσπασμοθεραπεία

Η **ηλεκτροσπασμοθεραπεία** ευρύτερα γνωστή ως **θεραπεία με ηλεκτροσόκ** ή **ECT**  είναι είδος ψυχιατρικής θεραπείας.

Μπορεί  να χρησιμοποιηθεί σε περιπτώσεις που οι φαρμακευτικές και ψυχοθεραπευτικές παρεμβάσεις αντενδείκνυνται ή δεν είναι αποτελεσματικές. (π.χ. ηλικιωμένοι, εγκυμοσύνη, σοβαρή ψυχοπαθολογία που συνοδεύεται από υψηλή αυτοκτονικότητα ή πλήρη ψυχοκινητική αναστολή). Σήμερα, η μέθοδος πραγματοποιείται υπό την επίδραση αναισθησίας, μυοχάλασης και συνεχούς οξυγόνωσης (συμμετέχει αναισθησιολόγος) σε εξειδικευμένα κέντρα και είναι ανώδυνη και ασφαλής. Έχει υψηλή αποτελεσματικότητα και ελάχιστες ανεπιθύμητες ενέργειες (με συχνότερη την παροδική διαταραχή της μνήμης). Συνήθως πραγματοποιούνται 6-12 συνεδρίες (2-3 ανά εβδομάδα). Η ηλεκτροσπασμοθεραπεία αποφεύγεται να εφαρμόζεται σε ασθενείς με πρόσφατο έμφραγμα του μυοκαρδίου, πρόσφατη εγκεφαλική αιμορραγία, ασταθές αγγειακό ανεύρυσμα ή αγγειακή δυσπλασία, αυξημένη ενδοκράνια πίεση (π.χ. όγκος εγκεφάλου), αποκόλληση του αμφιβληστροειδούς, φαιοχρωμοκύττωμα ή σωματική κατάσταση που μπορεί να καθιστά επικίνδυνη τη χορήγηση γενικής αναισθησίας (π.χ. πνευμονοπάθεια).
## Παραπομπές


Κατηγορία:Ψυχιατρική
Κατάλογος νομαρχών Ροδόπης

Ο **νομάρχης Ροδόπης** ήταν ο διορισμένος (από το 1920 μέχρι το 1994 με διακοπή από το 1924 έως το 1944) και εκλεγμένος (από το 1995 μέχρι το 2010) άρχων του '''νομού Ροδόπης''' της Περιφέρειας Ανατολικής Μακεδονίας και Θράκης, του ελληνικού κράτους. Ο νομός Ροδόπης ιδρύθηκε το 1920 και πρώτος νομάρχης ήταν ο Εμμανουήλ Εμμανουηλίδης.

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί.

Η Νομαρχία Ροδόπης σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Κομοτηνής.

## Διορισμένοι νομάρχες Ροδόπης

### Αιρετοί νομάρχες Ροδόπης

### Αντιπεριφερειάρχες Π.Ε. Ροδόπης

## Παραπομπές


*
Ροδοπης
Interview 2016

Το **Interview 2016** είναι το δεύτερο EP από το αμερικάνικο experimental χιπ χοπ συγκρότημα Death Grips. Κυκλοφόρησε στις 22 Μαρτίου 2016. Συμπεριλαμβάνει έξι ορχηστρικά κομμάτια. Το EP συμπεριφέρεται ως άλμπουμ μουσικής επένδυσης για μία βιντεο-συνέντευξη με τον Matthew Hoffman, που περιέχει μόνο τα κομμάτια αντί για το ήχο της συνέντευξης.

## Κριτική
Κριτικός της Pitchfork Media Zoe Camp ήτανε καταφατική στην κριτική της, λέγοντας: "Ενώ ο ΜC Ride μπορεί να αντιλαμβάνεται ως το άλφα και το ωμέγα των Death Grips, το Interview 2016 τονίζει ότι ο [Ζακ] Χιλλ και ο [Άντυ] Μορίν είναι αρκετά εντυπωσιακή από μόνοι τους.". Επιπλέον, η Camp πίστευε ότι το EP ήτανε "πολύ πιο ενδιαφέρον από το *Fashion Week*, δύο φορές μεγαλύτερο, και υποδεικνύει πως η δύναμη των Death Grips ως μία ορχηστρική οντότητα δεν πρέπει να υποτιμηθει."

## Κομμάτια

# "Interview A" – 4:50
# "Interview B" – 5:23
# "Interview C" – 3:01
# "Interview D" – 3:49
# "Interview E" – 1:23
# "Interview F" – 4:05

## Μουσικοί
**Death Grips**

* MC Ride (Στέφαν Μπουρνέτ)
* Ζακ Χιλλ
* Άντυ Μορίν

## Αναφορές


Κατηγορία:Μουσική στις Ηνωμένες Πολιτείες
Ειρήνη και Αθλητισμός

Ο οργανισμός **«Ειρήνη και Αθλητισμός»** (αγγλικά:*Peace and Sport*, γαλλικά:*L’Organisation pour la Paix par le Sport*) είναι ένας ουδέτερος και ανεξάρτητος οργανισμός με βάση το Μονακό υπό την αιγίδα του Αλβέρτου Β' του Μονακό.

Ο οργανισμός δραστηριοποιείται σε όλο τον κόσμο σε περιοχές όπου οι κοινότητες έχουν αποξενωθεί η μία από την άλλη και όπου οι παραδοσιακές πολιτικές δεν κατάφεραν να καθιερώσουν διάλογο, με στόχο την αποκατάσταση των ειρηνικών σχέσεων. Στόχος του είναι να φέρει τις θεμελιώθεις αξίες του αθλητισμού στην καρδιά των κοινοτήτων και των ατόμων που βρίσκονται σε κρίση σε όλο τον κόσμο.

Ο οργανισμός τοποθετεί τον αθλητισμό και τις αξίες του στο επίκεντρο των τοπικών αναπτυξιακών προγραμμάτων που διεξάγονται σε κοινότητες που βρίσκονται σε κρίση σε όλο τον κόσμο. Ο οργανισμός καθιστά τον αθλητισμό ως όχημα για την ανεκτικότητα, το σεβασμό, τη μοιρασιά και την ιδιότητα του πολίτη σε περιοχές στις οποίες υπήρξαν συγκρούσεις, ακραία φτώχεια ή έλλειψη κοινωνικής συνοχής.

Το 2018, μετά τον τερματισμό της ποδοσφαιρικής του καριέρας, ο Ντιντιέ Ντρογκμπά έγινε αντιπρόεδρος του οργανισμού.

## Παραπομπές

## Εξωτερικοί σύνδεσμοι

* 
* Champions for Peace 
* Peace and Sport Awards

Κατηγορία:Πολιτική και αθλητισμός
Ζήτα Μονόκερω

Ο **ζ (ζήτα) Μονόκερω** (*Zeta Monocerotis*, συντομογραφικά *ζ&nbsp;Mon*) είναι ο 4ος σε φωτεινότητα (όπως φαίνεται από τη Γη) αστέρας στον αστερισμό Μονόκερω. Ως αστέρας τέταρτου μεγέθους είναι σχετικώς εύκολα ορατός με γυμνό μάτι από σκοτεινές τοποθεσίες, στο ανατολικό άκρο του αστερισμού (μόλις 40΄ περίπου από το σύνορο με τον αστερισμό Ύδρα). Η παράλλαξη του αστέρα, όπως αυτή μετρήθηκε από τη διαστημική αποστολή *[[HIPPARCOS]]*, είναι 3,08 χιλιοστά του 1΄΄ (δευτερολέπτου της μοίρας), τιμή από την οποία προκύπτει ότι απέχει από τη Γη περίπου 320 παρσέκ ή χίλια εξήντα έτη φωτός.

Το φάσμα του ζ Μονόκερω αντιστοιχεί σε κίτρινο υπεργίγαντα. Η μάζα του εκτιμάται σε 6,2 φορές τη μάζα του Ήλιου και η πραγματική του λαμπρότητα σε 2,2 χιλιάδες φορές μεγαλύτερη της ηλιακής (απόλυτο μέγεθος −3,18). Ο δείκτης χρώματος (B−V) του αστέρα, +0,97, αντιστοιχεί σε επιφανειακή θερμοκρασία 5.289&nbsp;K. Ο κυρίως αστέρας ζ Μονόκερω **A** έχει τρεις αστέρες φαινομενικά πολύ κοντά του: τον μεγέθους 10,32 **ζ Μονόκερω B** σε γωνιακή απόσταση 33΄΄, τον μεγέθους 9,68 **ζ Μονόκερω C** σε γωνιακή απόσταση 65΄΄ και τον μεγέθους 13,4 **ζ Μονόκερω D** σε γωνιακή απόσταση 38΄΄.

Ο ζ Μονόκερω απομακρύνεται από τη Γη και το Ηλιακό Σύστημα με μέση ταχύτητα 29,8 χιλιόμετρα ανά δευτερόλεπτο (107.000 χιλιόμετρα την ώρα).

## Παραπομπές


Κατηγορία:Υπεργίγαντες αστέρες τύπου G
Κατηγορία:Μονόκερως (αστερισμός)
Σκεπαστό Θεσσαλονίκης

Το **Σκεπαστό** είναι οικισμός και τοπική κοινότητα του δήμου Βόλβης της περιφερειακής ενότητας Θεσσαλονίκης στη Μακεδονία. Σύμφωνα με την απογραφή του 2025 έχει 110 κατοίκους  Στην τοπική κοινότητα Σκεπαστού ανήκει και ο οικισμός της Λίμνης.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Ε Γλύπτου

Ο **ε (έψιλον) Γλύπτου** (*Epsilon Sculptoris*, συντομογραφικά *ε&nbsp;Scl*) είναι ο δέκατος σε φωτεινότητα (όπως φαίνεται από τη Γη) αστέρας στον νότιο αστερισμό Γλύπτη. Είναι διπλό αστρικό σύστημα, δηλαδή δύο αστέρες που περιφέρονται γύρω από το κοινό τους κέντρο μάζας. Ως αστέρας πέμπτου μεγέθους είναι με δυσκολία ορατός με γυμνό μάτι, από σκοτεινές τοποθεσίες, στο βορειοανατολικό άκρο του αστερισμού, μόλις 2,5΄ (λεπτά της μοίρας) περίπου από το σύνορο με τον αστερισμό Κάμινο, στον οποίο και θα περάσει περί το έτος 2920 μ.Χ..

Ο κύριος αστέρας, ο **ε Γλύπτου A** (ε&nbsp;Scl&nbsp;A), είναι ένας λευκός-κιτρινόλευκος νάνος της Κύριας ακολουθίας με φαινόμενο μέγεθος +5,29, ενώ σε γωνιακή απόσταση 4,6΄΄ (δευτερολέπτων της μοίρας), που αντιστοιχεί σε τουλάχιστον 125 AU, περιφέρεται ο **ε Γλύπτου B**, ένας κίτρινος νάνος αστέρας παρόμοιος με τον Ήλιο, με φαινόμενο μέγεθος +8,6. Οι A και B περιφέρονται γύρω από το κοινό τους κέντρο μάζας μία φορά κάθε 1.200 γήινα έτη.

Ο ε Γλύπτου A έχει απόλυτο μέγεθος +3,05, μάζα 37% μεγαλύτερη από την ηλιακή μάζα, διάμετρο μιάμιση φορά την ηλιακή, επιφανειακή θερμοκρασία 6.809&nbsp;K και πραγματική λαμπρότητα πενταπλάσια της ηλιακής.

Εκτός του διπλού συστήματος, υπάρχουν και δύο άλλοι αστέρες που φαίνονται απλώς από τη Γη να βρίσκονται πολύ κοντά και μοιράζονται το ίδιο όνομα:

* Ο **ε Γλύπτου C** σε γωνιακή απόσταση 15΄΄ είναι 15ου μεγέθους.
* Ο **ε Γλύπτου D** σε γωνιακή απόσταση 142΄΄ είναι ενδέκατου μεγέθους.

## Παραπομπές

Κατηγορία:Αστέρες κύριας ακολουθίας τύπου F
Κατηγορία:Αστέρες κύριας ακολουθίας τύπου G
Κατηγορία:Γλύπτης (αστερισμός)
Κατηγορία:Διπλοί αστέρες
Λίμνη Θεσσαλονίκης

Η **Λίμνη** είναι οικισμός του δήμου Βόλβης της περιφερειακής ενότητας Θεσσαλονίκης στη Μακεδονία. Σύμφωνα με την απογραφή του 2011 έχει 232 κατοίκους  και ανήκει στην τοπική κοινότητα του Σκεπαστού. Εκκλησιαστικά υπάγεται στην Ιερά Μητρόπολη Σερρών και Νιγρίτης.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Μαυρούδα Θεσσαλονίκης

Η **Μαυρούδα** είναι οικισμός και τοπική κοινότητα του δήμου Βόλβης της περιφερειακής ενότητας Θεσσαλονίκης στη Μακεδονία. Σύμφωνα με την απογραφή του 2011 έχει 375 κατοίκους. Βρίσκεται στο νότιο τμήμα του όρους Βερτίσκος.

Αποτελεί την έδρα της αρχιερατικής περιφέρειας Μαυρούδας της Ιεράς Μητροπόλεως Σερρών και Νιγρίτης. Σημερινός αρχιερατικός επίτροπος της περιφέρειας διατελεί ο πρωτοπρεσβύτερος Ευάγγελος Στάγκος.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Κοκκαλού Θεσσαλονίκης

Η **Κοκκαλού** είναι οικισμός του δήμου Βόλβης της περιφερειακής ενότητας Θεσσαλονίκης στη Μακεδονία. Σύμφωνα με την απογραφή του 2011 έχει 174 κατοίκους και ανήκει στην τοπική κοινότητα Απολλωνίας.

## Σημαντικές προσωπικότητες
* Δημήτριος Κοκκαλιώτης, οπλαρχηγός της Επανάστασης του 1821

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Δυτικός γορίλας

**Ο δυτικός γορίλας** (*Gorilla gorilla)* είναι το ένα από τα δύο είδη γορίλα που υπάρχουν στις μέρες μας. Δεν παρουσιάζει σημαντικές διάφορες εξωτερικά με τον ανατολικό γορίλα, εκτός από κάποιες διάφορες όσον αφορά το κρανίο και τα δόντια. Οι δυτικοί γορίλες ανήκουν στους ανθρωποειδείς πιθήκους, στην ίδια κατηγορία δηλαδή με τους ουρακοτάγκους και τους χιμπατζήδες.

Οι κύριες απειλές για αυτό το ζώο είναι η αποψίλωση των δασών και το κυνήγι για το κρέας και μέλη του σώματός τους, ενώ τα μικρά τους πωλούνται ως κατοικιδια,

## Χαρακτήρας και συμπεριφορά
Παρά το άγριο παρουσιαστικό τους, οι γορίλες είναι φιλήσυχα ζώα και δεν επιτίθενται εκτός εάν απειληθούν. Τα αρσενικά, όταν αισθανθούν τον κίνδυνο, κραυγάζουν, χτυπούν το στήθος τους και σπάνε κλαδιά. Αν και φυτοφάγο, ο γοριλας έχει δυνατό δάγκωμα.

Οι γορίλες είναι κοινωνικά ζώα και ζουν σε μεγάλες ομάδες στα τροπικά δάση της κεντρικής Αφρικης. Την ομάδα την καθοδηγεί ένα κυρίαρχο αρσενικό, ενώ τα υπόλοιπα μέλη της είναι νεαρά αρσενικά και θηλυκά με τα μικρά τους.

Γοριλας δυτικος
Απολλωνία Θεσσαλονίκης

Η **Απολλωνία** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Μαδύτου, του δήμου Βόλβης, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας.
*Μέχρι το 1927 ο οικισμός ονομαζόταν *Παζαρούδα*.
## Γεωγραφικά στοιχεία
Η Απολλωνία είναι πεδινό χωριό στο ανατολικό τμήμα του νομού Θεσσαλονίκης. Βρίσκεται στις νότιες όχθες της λίμνης Βόλβης και πάνω στην εθνική οδό Θεσσαλονίκης-Καβάλας, σε μέσο σταθμικό υψόμετρο 55. Απέχει περίπου 59 χλμ Α. της Θεσσαλονίκης.
## Τοπική κοινότητα
Η τοπική κοινότητα Απολλωνίας είναι χαρακτηρισμένη ως αγροτικός πεδινός οικισμός, με έκταση 32,117 χμ² (2011). Περιλαμβάνει και τον οικισμό Κοκκαλού.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Παζαρούδα* και ορίστηκε έδρα της ομώνυμης κοινότητας του νομού Θεσσαλονίκης. Το 1927 μετονομάστηκε σε *Απολλωνία* και εντάχθηκε στον νομό Χαλκιδικής. Το 1942 υπήχθη οριστικά στον νομό Θεσσαλονίκης. Με το ΦΕΚ 244Α - 04/12/1997 αποσπάστηκε από την κοινότητα Απολλωνίας και προσαρτήθηκε στον δήμο Μαδύτου. Με το ΦΕΚ 87Α - 07/06/2010 αποσπάστηκε από τον δήμο Μαδύτου και προσαρτήθηκε στον δήμο Βόλβης.
## Αξιοθέατα
*Η περιοχή της αρχαίας Απολλωνίας, πολύ κοντά στον οικισμό. Κτίστηκε, πιθανόν, κατά την εποχή βασιλείας του Περδίκκα Β’ (5ος αιώνας π.Χ.), μετά την ένωση των παράλιων οικισμών της ευρύτερης περιοχής, από τον φόβο των επιδρομών του αθηναϊκού στόλου. Η πόλη αναπτύχθηκε ιδιαίτερα κατά την εποχή του Μεγάλου Αλεξάνδρου και κατοικήθηκε μέχρι τους Βυζαντινούς Χρόνους.
*Τα ερείπια ρωμαϊκών λουτρικών εγκαταστάσεων
*Το δάσος Απολλωνίας, στις όχθες της λίμνης Βόλβης

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Δήμος Βόλβης
Κατηγορία:Χωριά της περιφερειακής ενότητας Θεσσαλονίκης
Μελίσσια Κοζάνης

Τα **Μελίσσια**, είναι ορεινό χωριό της Κοζάνης σε υψόμετρο 720 μέτρα.

## Γεωγραφία - Ιστορία
Τα Μελίσσια βρίσκονται σε απόσταση 4 χλμ βορειοδυτικά της Κοζάνης, ανάμεσα στα Κοίλα (Δ.) και τη Νέα Χαραυγή (Α.). Το όνομα του χωριού επί τουρκοκρατίας ήταν *Σενεκλή* και έτσι αναφέρεται το 1918 να ορίζεται έδρα της ομώνυμης κοινότητας. Μετονομάστηκε σε Μελίσσια το 1927. Μετά την απελευθέρωση και την υποχρεωτική ανταλλαγή των πληθυσμών έγινε σταδιακή αποχώρησή των Οθωμανών κατοίκων και εγκατάσταση προσφύγων κυρίως από την περιοχή του Αδά Παζάρ (*Adapazarı*) της σημερινής επαρχίας Κοτζάελι της Τουρκίας (αρχαία Νικομήδεια). Απέναντι από την εκκλησία του Αγίου Γεωργίου υπάρχει κενοτάφιο σε μνήμη των ανθρώπων που σφαγιάστηκαν από τους Τούρκους το 1920 στο χωριό Φούντοκλη του Αδά Παζάρ. Σύμφωνα με το σχέδιο Καλλικράτης, μαζί τα Κοίλα και την Νέα Καρδιά αποτελούν την τοπική κοινότητα Κοίλων που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 26 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Πόστουμος

Ο **Μάρκος Κασσιανός Λατίνιος Πόστουμος**, (λατιν. Marcus Cassianus Latinius Postumus) ήταν Ρωμαίος διοικητής με καταγωγή από τη Γερμανική φυλή των Μπατάβι, που κυβέρνησε ως αυτοκράτορας στη Δύση. Ο ρωμαϊκός στρατός στη Γαλατία απέσυρε την υποκοή του στον Αυτοκράτορα Γαλλιηνό περί το έτος 260 και ο Πόστουμος ανέλαβε τον τίτλο και τις εξουσίες του αυτοκράτορα στις επαρχίες της Γαλατίας, της Γερμανίας, της Βρετανίας και της Ισπανίας, ιδρύοντας έτσι αυτό που οι ιστορικοί καλούν Γαλατική Αυτοκρατορία. Κυβέρνησε για 9 έτη, πριν φονευτεί από το δικό του στράτευμα.

## Πηγές
* Aurelius Victor, Liber de Caesaribus
* Epitome de Caesaribus (sometimes attributed to Aurelius Victor)
* Eutropius, Brevarium, Book 9
* Historia Augusta, Tyranni_XXX*.html The Thirty Tyrants
* Joannes Zonaras, Compendium of History extract: Zonaras: Alexander Severus to Diocletian: 222–284
* Zosimus, Historia Nova

Κατηγορία:Ρωμαίοι αυτοκράτορες
Λαιλιανός

Ο Ούλπιος Κορνήλιος **Λαιλιανός**, λατιν. Lailianus (εσφαλμένα αναφέρεται και ως Λολλιανός ή Αιλιανός) ήταν σφετεριστής ενάντια στον Πόστουμο αυτοκράτορα στη Γαλατική Αυτοκρατορία. Η εξέγερσή του κράτησε κατά προσέγγιση από το τέλος Φεβρουαρίου ως τις αρχές Ιουνίου του 269.

## Βιογραφία
Λίγα γνωρίζουμε γι' αυτόν. Είχε το ίδιο επώνυμο (nomen) με μία επιφανή οικογένεια της Ισπανίας, τους Ούλπιους, από τους οποίους καταγόταν ο Τραϊανός και ίσως ήταν συγγενής του. Αυτό υποστηρίζεται με έναν υπαινιγμό σε ένα χρυσό νόμισμα (aureus) που έκοψε, με την Ισπανία ανακεκλιμένη με ένα κουνέλι. Αν ήταν πράγματι συγγενής, αυτό εξηγεί το ότι η Ισπανία -έπειτα από το τέλος του Πόστουμου- επέστρεψε στον Κλαύδιο Β΄ χωρίς να γίνει μάχη.

## Πηγές
* Aurelius Victor, Liber de Caesaribus
* Eutropius, Brevarium, Book 9
* Historia Augusta, The Thirty Tyrants

Κατηγορία:Ρωμαίοι αξιωματούχοι
Κατηγορία:Ρωμαίοι σφετεριστές
Δομιτιανός Β΄

Ο **Δομιτιανός**, λατιν. Domitianus ήταν μάλλον ένας Ρωμαίος στρατιωτικός των μέσων του 3ου αι., που ανακηρύχθηκε αυτοκράτορας, πιθανόν στη βόρεια Γαλατία, στα τέλη του 270 ή τις αρχές του 271 και έκοψε νομίσματα για να αναγγείλει την άνοδό του. Στην εποχή μας είναι γενικά αποδεκτή η ταύτισή του με τον Δομιτιανό, που αναφέρεται δύο φορές στις πηγές ως σημαντική μορφή  στην πολιτική της εποχής του, αλλά σε καμία περίπτωση ως ο εξέχων υποψήφιος για τον αυτοκρατορικό θρόνο.

Δεδομένου ότι η βασιλεία του κράτησε το πολύ λίγες εβδομάδες από την ανακήρυξή του και ότι δεν φαίνεται να είχε εξασφαλίσει σημαντική στρατιωτική και πολιτική υποστήριξη, ο Δομιτιανός θεωρείται πιο σωστά ως σφετεριστής μάλλον παρά ως αυτοκράτορας. Το πραξικόπημα που αποπειράθηκε, πρέπει να κατανοηθεί σε συνάφεια με την ασταθή ιστορία της Γαλατικής αυτοκρατορίας περισσότερο και λιγότερο με αυτήν της Αυτοκρατορίας ως σύνολο.

## Πηγές
* Okamura, Lawrence (1992). "Forging a Usurper in Late Roman Aquitania". Hermes. 120 (1): 105.
* Leins, Ian. "Domitianus II – the forgotten emperor". Current Archaeology (194): 76–79.
* Abdy, Richard (2009). "The Domitian II coin from Chalgrove: a Gallic emperor returns to history". Antiquity. 83 (321): 751–757.

Κατηγορία:Ρωμαίοι σφετεριστές
Νέα Καρδιά Κοζάνης

Η **Νέα Καρδιά** είναι *συνοικισμός* σε απόσταση 4,5 χλμ. βόρεια του κέντρου της Κοζάνης, ο οποίος  δημιουργήθηκε το 1976 από την αναγκαστικά μετεγκατάσταση των κατοίκων του παλιού χωριού Καρδιάς εξαιτίας της επέκτασης των εδαφών εξόρυξης των λιγνιτωρυχείων της ΔΕΗ. Είναι κτισμένος ανάμεσα στην Εγνατία Οδό (Δ.) και την ΕΟ Κοζάνης - Φλώρινας (Α.) και αποτελεί τη βορινή συνέχεια των Κοίλων. Πρόκειται για σύγχρονο οικισμό με καινούργια σπίτια, πάρκα, παιδικές χαρές, παιδικό σταθμό, μεγάλους δρόμους και καταστήματα. Στην απογραφή του 2011 μαζί με τα Κοίλα και τα Μελίσσια αποτελούν την τοπική κοινότητα Κοίλων που υπάγεται στη δημοτική ενότητα Κοζάνης του δήμου Κοζάνης και έχει πληθυσμό 502 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Αλεξάντρα Κάμενσιτς

Η **Αλεξάντρα Κάμενσιτς** (Ρουμανικά: *Alexandra Camenșcic,* γεννηθείσα την 28 Αυγούστου 1988) είναι μία Μολδαβή σκιερ μεγάλων αποστάσεων και διαθλήτρια που αγωνίζεται από το 2009. Τελείωσε 71η στον αγώνα 10&nbsp;χλμ στους Χειμερινούς Ολυμπιακούς Αγώνες 2010 στο Βανκούβερ.

Τερμάτισε 84η στο Παγκόσμιο Πρωτάθλημα Σκανδιναβικού Σκι 2009 της Δ.Ο.Σ. στο Λίμπερετς

Ο καλύτερος τερματισμός της σταδιοδρομίας της ήταν στη 10η θέση στην διαδρομή 7,5&nbsp;χλμ. μαζικής εκκίνησης στη Σλοβακία το 2009.

## Παραπομπές


Κατηγορία:Μολδαβοί
Κατηγορία:Ρουμάνοι αθλητές
Διεθνής Ομοσπονδία Γυμναστικής

μικρογραφία|300x300εσ|Η έδρα της ΔΟΓ στη Λωζάνη.
Η **Διεθνής Ομοσπονδία Γυμναστικής** (ΔΟΓ) είναι το διοικητικό όργανο της γυμναστικής. Η έδρα της βρίσκεται στη Λωζάνη στην Ελβετία. Ιδρύθηκε στις 23 Ιουλίου του 1881 στη Λιέγη, Βέλγιο και είναι ο παλαιότερος ενεργός διεθνής αθλητικός οργανισμός. Αρχικά ονομαζόταν Ευρωπαϊκή Ομοσπονδία Γυμναστικής, όπου συμμετείχε το Βέλγιο, η Γαλλία και η Ολλανδία. Διατήρησε αυτό το τίτλο μέχρι το 1921, όταν έγιναν δεκτές και μη-Ευρωπαϊκές χώρες  οπότε έλαβε το σημερινό της όνομα.

Η ομοσπονδία καθορίζει τους κανόνες, που είναι γνωστή ως Κώδικας των Σημείων, που ρυθμίζουν το πώς αξιολογούνται οι συμμετοχές των αθλητών της γυμναστικής. Η ομοσπονδία ελέγχει εφτά αθλήματα, όπως τη καλλιτεχνική γυμναστική, τη ρυθμική γυμναστική (ΡΓ) τη αερόβια γυμναστική και άλλα.

Επιπλέον, η ομοσπονδία είναι υπεύθυνη για τον καθορισμό της ελάχιστης ηλικίας που μπορούν να συμμετάσχουν οι γυμναστές στους Ολυμπιακούς αγώνες.

## Οργάνωση
Τα κύρια όργανα διοίκησης της ομοσπονδίας είναι ο πρόεδρος και οι αντιπρόεδροι της. Κάθε δύο χρόνια πραγματοποιείται συνέδριο  ενώ η Εκτελεστική Επιτροπή, το Συμβούλιο και οι τεχνικές επιτροπές συμβάλλουν στο έργο της.

Τον Ιούλιο του 2018 είχε ως μέλη 146 εθνικές ομοσπονδίες, τρεις από τις οποίες έχουν ανασταλεί, καθώς και δύο συνδεδεμένες ομοσπονδίες και τις ακόλουθες τέσσερις ηπειρωτικές ενώσεις:

* Ευρωπαϊκή Ένωση Γυμναστικής
* Παναμερικανική Γυμναστική Ένωση
* Ασιατική Γυμναστική Ένωση
* Αφρικανική Γυμναστική Ένωση

Στις αθλητικές διοργανώσεις της ομοσπονδίας σε όλα τα αθλήματα της γυμναστικής , η συμμετοχή  υπερβαίνει τους 30.000 αθλητές, από τους οποίους  το 70%  είναι γυναίκες.

Ο Μορινάρι Ουατανάμπε εξελέγη πρόεδρος της ομοσπονδίας το 2016.

## Διαγωνισμοί
Σύμφωνα με τους τεχνικούς κανονισμούς της Διεθνούς Γυμναστικής Ομοσπονδίας, οι διαγωνισμοί που διοργανώνει είναι οι παρακάτω:

* Παγκόσμιο Πρωτάθλημα Γυμναστικής
** Παγκόσμιο Πρωτάθλημα Καλλιτεχνικής Γυμναστικής
** Παγκόσμιο Πρωτάθλημα Ρυθμικής Γυμναστικής
** Παγκόσμιο Πρωτάθλημα Τραμπολίνου
** Παγκόσμια Πρωταθλήματα Αεροβικής Γυμναστικής
** Παγκόσμιο Πρωτάθλημα Ακροβατικής Γυμναστικής
* Παγκόσμια Κύπελλα: 
** Παγκόσμιο Κύπελλο Καλλιτεχνικής Γυμναστικής
** Παγκόσμιο Κύπελλο Ρυθμικής Γυμναστικής
** Παγκόσμιο Κύπελλο Τραμπολίνου
** Παγκόσμιο Κύπελλο Ακροβατικής Γυμναστικής
** Παγκόσμιο Κύπελλο Αερόβιας Γυμναστικής
** Παγκόσμιο Κύπελλο Παρκούρ
* Παγκόσμιο Τσάλεντζ Καπ: 
** Παγκόσμιο Τσάλεντζ Καπ Καλλιτεχνικής Γυμναστικής
** Παγκόσμιο Τσάλεντζ Καπ Ρυθμικής Γυμναστικής

Επίσης η Δπεριλαμβάνουν:

* Ολυμπιακοί Αγώνες
*Ολυμπιακούς Αγώνες Νέων
* Παγκόσμιοι Αγώνες

Η ΔΟΓ επίσης διοργάνωνε τα εξής πρωταθλήματα:

* Πρωτάθλημα Γυμναστικής των Τεσσάρων Ηπείρων
* Εκδηλώσεις Δοκιμής των Ολυμπιακών Αγώνων

## Περιορισμοί ηλικίας
Η ΔΟΓ ρυθμίζει την ηλικία κατά την οποία οι αθλητές μπορούν να συμμετέχουν σε ανώτερο επίπεδο αγώνων. Ο σκοπός είναι να προστατεύονται οι νέοι γυμναστές. Ωστόσο η πρακτική αυτή έχει προκαλέσει αντιπαράθεσεις με αποτέλεσμα υπάρχουν περιπτώσεις παραποίησης ηλικίας.

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Γυμναστική (άθλημα)
Κατηγορία:Λωζάνη
Μαρίνα Νικισένκο-Μαργκίεβα

Η **Μαρίνα Νικισένκο-Μαργκίεβα** (, γεννηθείσα 28 Ιουνίου 1986) είναι αθλήτρια σφυροβολίας που αγωνίζεται για τη Μολδαβία. Η καλύτερη ρίψη της είναι 71,50 μέτρα και επιτεύχθηκε τον Ιανουάριο 2009 στο Κισινάου. Είναι πρώην κάτοχος του εθνικού ρεκόρ. Γεννήθηκε στη Ρωσία, τα μικρότερης ηλικίας αδέλφια της είναι η Ζαλίνα Μαργκίεβα και Σεργκέι Μαργκίεφ, και προπονείται με τον πατέρα της Σόσλαν.

Η Νικισένκο επρόκειτο να αγωνιστεί στους Ολυμπιακούς Αγώνες 2012 αλλά αποκλείστηκε από την Εθνική Ολυμπιακή Επιτροπή όταν κατά τη διάρκεια μιας δοκιμής για λήψη φαρμακευτικών ουσιών το δείγμα που έδωσε βρέθηκε θετικό στο συνθετικό στεροειδές στανοζολόλη. Ως εκ τούτου, αποκλείστηκε για 2 χρόνια.

## Επιτεύγματα
Σημείωση: Ήταν προγραμματισμένο να αγωνιστεί αλλά αποκλείστηκε κατόπιν μιας δοκιμής φαρμάκων.

## Παραπομπές


Κατηγορία:Ντόπινγκ στον αθλητισμό
Κατηγορία:Μολδαβοί
Κατηγορία:Σφυροβόλοι
Τέτρικος Α΄

Ο Γάιος Πίος Εσούβιος **Τέτρικος**, λατιν. Gaius Pius Esuvius Tetricus ήταν αυτοκράτορας της Γαλατικής Αυτοκρατορίας το διάστημα 271-274. Ήταν αρχικά κυβερνήτης (praeses) της Γαλατικής Ακουιτανίας και έγινε αυτοκράτορας έπειτα από τον φόνο του Βικτωρίνου το 271, αφού έλαβε την υποστήριξη της μητέρας εκείνου Βικτωρίας. Κατά τη βασιλεία του αντιμετώπισε εξωτερική πίεση από τους Γερμανούς επιδρομείς, που λεηλατούσαν τα ανατολικά και βόρεια μέρη της αυτοκρατορίας του και τη Ρωμαϊκή Αυτοκρατορία, από την οποία η Γαλατική αποσπάστηκε.

Επίσης αντιμετώπισε αυξημένη εσωτερική πίεση, που τον οδήγησε να ανακηρύξει τον γιο  του Τέτρικο Β΄ ως καίσαρα το 273 και πιθανόν συναυτοκράτορα το 274, αν και αυτό αμφισβητείται. Ο Ρωμαίος Αυτοκράτορας Αυρηλιανός εισέβαλλε το 273 ή το 274 με αποκορύφωμα τη μάχη του Σαλόν (Châlons), στην οποία ο Τέτρικος παραδόθηκε. Αν αυτό ήταν αποτέλεσμα μυστικής συμφωνίας μεταξύ των δύο ανδρών ή αναγκαίο έπειτα από την ήττα του, είναι αμφιλεγόμενο. Ο Αυρηλιανός εφείσθη τη ζωή του και τον έκανε συγκλητικό και κυβερνήτη (corrector) της Λουκάνια και του Βρούττιι. Απεβίωσε από φυσικά αίτια, λίγα έτη μετά το 274.

## Παραπομπές


## Πηγές
* Aurelius Victor, Epitome de Caesaribus
* Aurelius Victor, Liber de Caesaribus
* Eutropius, Brevarium, Book 9
* Historia Augusta, The Thirty Tyrants
* Joannes Zonaras, Compendium of History, Zonaras: Alexander Severus to Diocletian: 222–284
* Zosimus, Historia Nova

Κατηγορία:Ρωμαίοι αυτοκράτορες
Τέτρικος Β΄

Ο Γάιος Πίος Εσούβιος **Τέτρικος** ο Νεότερος, λατιν. Gaius Pius Esuvius Tetricus ήταν ο ομώνυμος γιος του Τέτρικου Α΄ αυτοκράτορα της Γαλατικής Αυτοκρατορίας (270-274).

Το 273 αναβιβάστηκε στον βαθμό του *καίσαρα* με την προσφώνηση του *νεαρού πρίγκιπα (princeps juventus)* και τον Ιανουάριο του 274 ξεκίνησε την πρώτη του υπατεία, μαζί με τον πατέρα του. Ίσως έγινε συναυτοκράτορας. Έπειτα από την ήττα και την εκτόπιση τού πατέρα του το φθινόπωρο του 274, εμφανίζεται ως αιχμάλωτος στον θρίαμβο του Αυρηλιανού, αλλά ο Αυτοκράτορας τους εφείσθη τη ζωή. Σύμφωνα με μερικές πηγές, κράτησε τον βαθμό του συγκλητικού.

## Πηγές
* Eutropius, Breviarium, 9.13.2.
* Aurelius Victor, Liber de Caesaribus, 35.5.

Κατηγορία:Καίσαρες
Κατηγορία:Ρωμαίοι ύπατοι του 3ου αιώνα
Αυγή Κοζάνης

*Για οικισμούς στην Ελλάδα με το ίδιο όνομα δείτε το λήμμα: [[Αυγή (αποσαφήνιση)]]* 

Η **Αυγή** είναι ορεινό χωριό της Κοζάνης σε υψόμετρο 880 μέτρα.

## Γεωγραφικά - ιστορικά στοιχεία
Η Αυγή βρίσκεται προς τα ανατολικά όρια με την Ημαθία στις ανατολικές πλαγιές του όρους Σκοπός. Η παλιά ονομασία του χωριού, από την εποχή της τουρκοκρατίας ήταν *Ιντέλοβα*, το 1927 με το ΦΕΚ 18Α-01/02/1927 μετονομάζεται σε *Αγία Άννα* και με το το ΦΕΚ 306Α-22/12/1927 σε *Αυλήανα* καθώς οι πρόσφυγες που εγκαταστάθηκαν μετά την ανταλλαγή πληθυσμών κατάγονταν από την Αυλήανα Αργυρούπολης (Γκιουμούσχανε - *Gümüşhane*) του Πόντου, που στην τοπική παράδοση, το έλαβε από τα παρχάρια (θερινά βοσκοτόπια), την «Αυλή της Άννας Κομνηνής». Εγκαταστάθηκαν επίσης οικογένειες Ανεφοριτών και Θρακών. Το 1955 μετονομάστηκε τελικά σε Αυγή. Σύμφωνα με το σχέδιο Καλλικράτης ο οικισμός αποτελεί την τοπική κοινότητα Αυγής που ανήκει στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 ο πληθυσμός του είναι 20 κάτοικοι. Η κοινότητα είναι χαρακτηρισμένη ως αγροτικός ορεινός οικισμός, με έκταση 20,431χμ² (2011).

## Πληθυσμός

## Εξωτερικοί σύνδεσμοι
*Tovoion Tv Το Χωριό Αυγή Κοζάνης στο https://www.youtube.com

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Τουρκικές αυτοδιοικητικές εκλογές 2019

μικρογραφία
μικρογραφία
Οι **τουρκικές αυτοδιοικητικές εκλογές** πραγματοποιήθηκαν την Κυριακή 31 Μαρτίου 2019 σε 81 επαρχίες της Τουρκίας. Συνολικά εκλέχθηκαν 30 μητροπολίτες, 1.351 δήμαρχοι, 1.251 έπαρχοι και 20.500 δημοτικοί σύμβουλοι.

Η Τουρκία διεξάγει αυτοδιοικητικές εκλογές κάθε πέντε χρόνια την τελευταία Κυριακή του Μαρτίου. Οι τελευταίες εκλογές, που πραγματοποιήθηκαν στις 30 Μαρτίου 2014, οδήγησαν σε νίκη για το κυβερνόν Κόμμα Δικαιοσύνης και Ανάπτυξης (ΑΚΡ), το οποίο κέρδισε τον έλεγχο τόσο της Κωνσταντινούπολης όσο και της Άγκυρας, των δύο μεγάλων πόλεων της Τουρκίας. Το  Δημοκρατικό Λαϊκό Κόμμα της αντιπολίτευσης (CHP) κατέλαβε τη δεύτερη θέση, κερδίζοντας τον έλεγχο της Σμύρνης, της τρίτης μεγαλύτερης πόλης της Τουρκίας. Τα αποτελέσματα οδήγησαν σε πολυάριθμους ισχυρισμούς περί εκλογικής νοθείας.

Αυτοδιοικητικες 2019
Κατηγορία:Εκλογές του 2019
Τρόικα (επιτροπή)

Η **τρόικα** είναι ο θεσμός που αντιπροσωπεύει την Ευρωπαϊκή Ένωση στις εξωτερικές σχέσεις της, ιδίως όσον αφορά την κοινή εξωτερική πολιτική. Στα μέσα μαζικής ενημέρωσης, αναφέρεται σε μία ομάδα αποφάσεων που συγκροτείται από την Ευρωπαϊκή Επιτροπή (ΕΚ), την Ευρωπαϊκή Κεντρική Τράπεζα (ΕΚΤ) και το Διεθνές Νομισματικό Ταμείο.

Ο όρος τρόικα έχει χρησιμοποιηθεί ευρέως στην Ελλάδα, την Κύπρο, την Ιρλανδία, την Πορτογαλία και την Ισπανία, με αναφορά στην παρουσία της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου σε αυτά τα κράτη - μέλη από το 2010 για τα μέτρα λιτότητας που έχουν λάβει.

Κατηγορία:Ευρωπαϊκή Ένωση
Κατηγορία:Ευρωπαϊκή Επιτροπή
Κατηγορία:Ευρωπαϊκή Κεντρική Τράπεζα
Κατηγορία:Διεθνές Νομισματικό Ταμείο
Φαυστίνος

O **Φαυστίνος** Faustinus ήταν μία πολιτική μορφή του 3ου αι. μ.Χ., που ξεκινησε μία εξέγερση εναντίον τού Τέτρικου Α΄ αυτοκράτορα της Γαλατικής αυτοκρατορίας. Δεν γνωρίζουμε το πλήρες όνομά του ή το έτος γέννησής του. Σύμφωνα με έναν μικρό αριθμό γραπτών πηγών (Αυρήλιος Βίκτωρ, Ευτρόπιος και Πολέμιος Σίλβιος) ο Φαυστίνος πυροδότησε ανταρσία μέσα στα στρατεύματα τού Τέτρικου. Την εποχή της εξέγερσής του ο Φαυστίνος ήταν κυβερνήτης επαρχίας (praese), μάλλον της Βελγικής Γαλατίας, καθώς η ανταρσία ξεκίνησε στην πρωτεύουσά της, τους Τρεβήρους (Augusta Treverorum, νυν Τρηρ). Η εξέγερση του Φαυστίνου ήταν αρκετά τρομερή, σύμφωνα με τις γραπτές πηγές, καθώς οδήγησε τον Τέτρικο να ζητήσει από τον Ρωμαίο Αυτοκράτορα Αυρηλιανό συνδρομή εναντίον του σφετεριστή.

Η ακριβής ημερομηνία της ανταρσίας δεν είναι βέβαιη, αλλά οι ερευνητές γενικά συμφωνούν σε κάποια στιγμή μεταξύ του τέλους του 273 και του θέρους του 274. Μερικές αρχαίες πηγές προτείνουν, ότι ο Φαυστίνος συνέχισε την εξέγερσή του, μετά από την παράδοση του Τέτρικου στον Αυρηλιανό, και πως ο Αυρηλιανός νίκησε και αυτόν το 274.

Ο Φαυστίνος ίσως είχε ιδιοκτησίες στη Βρετανία, οι οποίες κατασχέθηκαν έπειτα από την αποτυχία της εξέγερσής του.

## Πηγές
* Aurelius Victor 35.4, cited in Polfer (1999).
* Eutropius, Breviarium 9.10-13.
* Polemius Silvius, Laterculus 49, cited in Polfer (1999).

Κατηγορία:Αρχαίοι Ρωμαίοι
Λογοτεχνία του Μπασκορτοστάν

Η **λογοτεχνία του Μπασκορτοστάν** ή **Βασκιρική λογοτεχνία** είναι η λογοτεχνία της Δημοκρατίας του Μπασκορτοστάν στη Ρωσία.Οι κύριες γλώσσες συγγραφής είναι τα βασκιρικά και τα ρώσικα.  

## Επιστημονική λογοτεχνία
Στο Μπασκορτοστάν, η επιστημονική βιβλιογραφία δημοσιεύεται στους ακόλουθους τομείς προτεραιότητας για τη δημοκρατία: χημεία, ιατρική, μαθηματικά, ιστορία. Δημοσιεύονται επιστημονικά περιοδικά όπως το "Δελτίο της Ακαδημίας Επιστημών της Δημοκρατίας του Μπασκορτοστάν", "Ατμόσφαιρα, Μπασκορτοστάν", "Παιδαγωγικό Περιοδικό του Μπασκορτοστάν", "Ιατρικό Δελτίο του Μπασκορτοστάν", το διαδικτυακό περιοδικό "Επιχειρήσεις Αερίου και Πετρελαίου" και άλλες. 

Οι σημαντικές εκδόσεις του εκδοτικού οίκου Βασκιρική Εγκυκλοπαίδεια τα τελευταία χρόνια περιλαμβάνουν:

* Εγκυκλοπαίδεια του Μπασκορτοστάν σε 7 τόμους, 2005-2011. Μεγάλες ομάδες επιστημόνων από διάφορους τομείς επιστημών εργάζονται στην εγκυκλοπαίδεια.

* Ακαδημαϊκό Λεξικό της Μπασκιρικής γλώσσας σε 11 τόμους, αναμένεται να κυκλοφορήσει γύρω στο 2016. Ένα ακαδημαϊκό λεξικό από το Ινστιτούτο Ιστορίας, Γλώσσας και Φιλολογίας του Επιστημονικού Κέντρου της Ουφά της Ρωσικής Ακαδημίας Επιστημών. Το λεξικό είναι πολύγλωσσο: η ερμηνεία των λέξεων δίνεται στα Μπασκιρικά με μετάφραση στα ρωσικά.

* Σαλαβάτ Γιουλάγιεφ: εγκυκλοπαίδεια (για την επέτειο από τα 250 χρόνια γέννησης του Σαλαβάτ Γιουλάγιεφ) - 2004.
* Μπασκορτοστάν: σύντομη εγκυκλοπαίδεια (στα ρωσικά και μπασκιρικά) - 1996.

* "Ιστορία του λαού των Μπασκίρ" σε 7 τόμους. Συγγραφείς: Ακαδημία Επιστημών της Δημοκρατίας του Μπασκορτοστάν, Επιστημονικό Κέντρο της Ρωσικής Ακαδημίας Επιστημών στην Ουφά, Ινστιτούτο Ιστορίας, Γλώσσας και Φιλολογίας της Ρωσικής Ακαδημίας Επιστημών. Ο πρώτος τόμος καλύπτει την περίοδο από τους αρχαίους χρόνους μέχρι τον 4ο αιώνα μ.Χ., ο δεύτερος από τον 5ο έως το πρώτο μισό του 16ου αιώνα, ο τρίτος από το δεύτερο μισό του 16ου έως τον 18ο αιώνα, ο τέταρτος καλύπτει τον 19ο αιώνα, ο πέμπτος τα έτη 1900-1940, ο έκτος τα έτη 1941-1985 και ο έβδομος από το 1985 έως τις αρχές του 21ου αιώνα. Έτος έκδοσης: 2009-2012. 

Οι ακαδημαϊκοί Ρομπέρτ Νουρμουχαμέτοβιτς Μπαϊμόφ, Ραβίλ Τουχβάτοβιτς Μπικμπάγιεφ, Μ.Β. Ζαϊνούλιν, Ζ.Α. Νουργκάλιν και άλλοι μελέτησαν την ιστορία της βιβλιογραφίας στα Μπασκιρικά και την ανέλυσαν.

## Παραπομπές

Κατηγορία:Δημοκρατία του Μπασκορτοστάν
Δήμος Βογδάντσας

Ο **Δήμος Βογδάντσας** ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Βογδάντσα ονομάζεται επίσης η πόλη στην οποία βρίσκεται η έδρα του Δήμου Βογδάντσας.

## Γεωγραφία
Ο Δήμος Βογδάντσας συνορεύει με:
*τον Δήμο Δοϊράνης στα ανατολικά
*τον Δήμο Βαλαντόβου στα βόρεια
*τον Δήμο Γευγελής στα δυτικά
*την Ελλάδα στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)